Toronto Maple Leafs

Toronto Maple Leafs (viralliselta nimeltään Toronto Maple Leaf Hockey Club) on kanadalainen ammattilaistason jääkiekkoseura, jonka kotikaupunki on Toronto Ontarion provinssissa. Seura kuuluu NHL-liigan Itäisen konferenssin Atlantin divisioonaan.

Maple Leafs on yksi niin sanotuista Original Six -seuroista. Se on voittanut Stanley Cupin 13 kertaa, joka on toiseksi eniten Montreal Canadiensin jälkeen. Viimeisin mestaruus on kaudelta 1966–1967.

Historiaa

Arenas ja St. Patricks 
NHL perustettiin vuonna 1917 yhdestä syystä – NHL:n edeltäjässä NHA:ssa pelanneen Toronto Blueshirtsin omistajan Eddie Livingstonen savustamiseksi ulos. Häntä syytettiin epärehellisestä pelaamisesta omaan sekä joukkueensa pussiin. Koska uutta liigaa ilman torontolaista edustajaa ei juuri voitu kuvitella, kaupunkiin perustettiin uusi seura, Toronto Arenas. Joukkueet NHL:n ensimmäisellä kaudella olivat Toronto Arenas, Montreal Canadiens, Ottawa Senators ja Montreal Wanderers. Arenas voitti Stanley Cupin uuden liigan ensimmäisellä kaudella.

Keskellä tappioputkea kaudella 1919–1920 seura nimettiin uudelleen Toronto St. Patricksiksi. St. Patricks voitti Stanley Cupin uudelleen kaudella 1921–1922, sankarinaan Babe Dye. Seuraavalla kaudella joukkue jäi niukasti ulos pudotuspeleistä.

Maple Leafs 

Vuonna 1926 yksi joukkueen ikoneista, Conn Smythe, osti St. Patricksin ja nimesi sen Toronto Maple Leafsiksi. Seuraavalla kaudella joukkue esiintyi ensimmäistä kertaa nykyisin tutuissa sinivalkoisissa väreissään. Seurasi neljä huonoa kautta, jonka jälkeen, marraskuussa 1931 Maple Leafs siirtyi uudelle kotiareenalle, Maple Leaf Gardensiin. Samalla kaudella Maple Leafs voitti myös Stanley Cupin niin sanotun Kid Linensa (Busher Jackson – Charlie Conacher – Joe Primeau) johdolla.

Maple Leafsin tähtihyökkääjä Ace Bailey oli lähellä kuolla 1933, kun Boston Bruinsin puolustaja Eddie Shore taklasi hänet takaapäin laitaan. Puolustaja Red Horner tyrmäsi tämän jälkeen Shoren nyrkeillään, mutta Baileyn ura päättyi tuohon taklaukseen. Maple Leafs ylsi Stanley Cup -loppuotteluihin viidesti seitsemän seuraavan vuoden aikana, muttei pystynyt voittamaan pokaalia – loppuottelutappiot se kärsi Montreal Maroonsia (1935), Detroit Red Wingsiä (1936), Chicago Black Hawksia (1938), Boston Bruinsia (1939) ja New York Rangersia vastaan (1940).

Kannattajat ja vihamiehet 
Maple Leafs -kannattajayhteisöä kutsutaan Leafs Nationiksi. Maple Leafsin kotipeleihin on jo pitkään ollut vaikea saada lippuja. Maple Leaf Gardensin ottelut olivat täysiä aina vuodesta 1946 vuoteen 1999, jolloin joukkue siirtyi Air Canada Centreen.

Maple Leafsin kannattajajoukko kuuluu Liigan suurimpiin Montreal Canadiensin kanssa. Tämä näkyy myös Maple Leafsin vieraspeleissä, sillä pelasi Leafs missä tahansa, on siellä halli yleensä puolillaan Leafs-faneja. 

Michael Farber kirjoitti Sports Illustratedin artikkelissaan Maple Leafsin olevan yksi jääkiekon vihatuimmista joukkueista. Syiksi hän listasi muun muassa pelaajat kuten Tie Domi, Shayne Corson ja Darcy Tucker ja sen, että Toronto on yksi jääkiekon pääkeskuksista.

Maple Leafsin ja Canadiensin välillä on ollut jo NHL:n alusta asti vahva vihamielisyys toisiaan kohtaan. Tämä juontuu siihen, että Toronto on Ontarion pääkaupunki, kun taas Montreal on ranskankielisen Québecin pääkaupunki. Joukkueita pidetään ”ikuisina vihamiehinä”.

Logot

Toronto Arenas

Toronto St. Patricks

Toronto Maple Leafs

Pelaajat

Joukkue kaudella 2023–2024

Joukkueenjohto 
 Päävalmentaja: Sheldon Keefe 
 Apuvalmentaja: Dean Chynoweth 
 Apuvalmentaja: Manny Malhotra 
 Maalivahtivalmentaja: Curtis Sanford 
 Videovalmentaja: Samuel Kim 
 Videokoordinaattori: Jordan Bean 
 Fysiikkavalmentaja: Artie Hairston 
 Fysiikkavalmentaja: Louis Rojas 
 Kehitysvalmentaja (valmennus): Duante' Abercrombie 
 Kehitysvalmentaja (taitovalmennus): Nikolai Antropov 
 Kehitysvalmentaja: Rich Clune 
 Kehitysvalmentaja (maalivahdit): Jon Elkin 
 Kehitysvalmentaja (Euroopassa pelaavat): Tomáš Pacina 
 Kehitysvalmentaja: Joe Underwood 
 Huoltopäällikkö: Bobby Hastings 
 Presidentti: Brendan Shanahan 
 Toimitusjohtaja: Brad Treliving 
 Apulaistoimitusjohtaja: Darryl Metcalf 
 Apulaistoimitusjohtaja: Brandon Pridham 
 Jääkiekkotoimintojenjohtaja (yhteistyöseurat): Ryan Hardy 
 Jääkiekkotoimintojenjohtaja (pelaajakehitys): Hayley Wickenheiser 
 Toimitusjohtajan erityisavustaja: Jason Spezza 
 Jääkiekkotoiminnanjohtaja: Leanne Hederson 
 Pelaajakehitysjohtaja: Danielle Goyette 
 Pelaaja-arvioinnin johtaja: Will Sibley 
 Henkilöstöjohtaja: Dave Morrison 
 Videovalmennuksenjohtaja: Adam Jancelewicz 
 Kykyjenetsinnänjohtaja: Reid Mitchell 
 Ammattilaisten kykyjenetsinnän johtaja: Eric Joyce 
 Amatöörien kykyjenetsinnän johtaja: Wes Clark 
 Vanhempi neuvonantaja: Cliff Fletcher

Jäädytetyt numerot 

Toronto on sanonut jäädyttävänsä pelaajan numeron, jos tämä on antanut merkittävän panoksen Toronto Maple Leaf Hockey Clubille ja kokenut uran päättävän onnettomuuden kuuluessaan Maple Leafsin joukkueeseen. Barilko kuoli vuonna 1951 pienlentokoneen putoamisessa, ja Baileyn ura päättyi Eddie Shoren taklauksesta vuonna 1933. 

 5  Bill Barilko (Maple Leafsissa 1947–1951)
 6  Ace Bailey (Maple Leafsissa 1926–1933)
 99  Wayne Gretzky (jäädytetty koko NHL:ssä)

Kunnianumerot

1993 Leafs alkoi kunnioittaa suurimpia pelaajiaan julistamalla näiden käyttämät pelinumerot ”kunnianumeroiksi” niiden jäädyttämisen sijaan. Tähän luokkaan on nimetty seuraavat pelaajat (lueteltu pelaajan numero, nimi, Maple Leafs -kaudet ja kunnianumeron myöntämisen päivä): 

 1 Turk Broda, 1937–1952; 11. maaliskuuta 1995
 1 Johnny Bower, 1959–1970; 11. maaliskuuta 1995
 4 Clarence ”Hap” Day 1927–1937 (päävalmentaja 1940–1950, General Manager 1957–1958); 4. lokakuuta 2006
 4 Leonard "Red" Kelly, 1961–1967 (päävalmentaja 1973–1977); 4. lokakuuta 2006
 7 King Clancy, 1931–1937 (päävalmentaja 1953–1956); 21. marraskuuta 1995
 7 Tim Horton, 1950–1970; 21. marraskuuta 1995
 9 Charlie Conacher, 1930–1938; 28. helmikuuta 1998
 9 Ted Kennedy, 1943–1957; 3. lokakuuta 1993
 10 Syl Apps, 1937–1948; 3. lokakuuta 1993
 10 George Armstrong, 1950–1971 (päävalmentaja 1988–1989); 28. helmikuuta 1998
 13 Mats Sundin, 1994–2008; 11. helmikuuta 2012
 17 Wendel Clark, 1985–1994, 1996–1998, 1999–2000; 22. marraskuuta 2008
 21 Börje Salming, 1973–1989; 4. lokakuuta 2006
 27 Frank Mahovlich, 1957–1968; 3. lokakuuta 2001
 27 Darryl Sittler, 1970–1982; 8. lokakuuta 2003
 93 Doug Gilmour, 1991–1997, 2002–2003; 31. tammikuuta 2009

Hockey Hall of Fameen valitut pelaajat
 Jack Adams
 Syl Apps
 Max Bentley
 Johnny Bower
 Turk Broda
 King Clancy
 Charlie Conacher
 Clarence ”Hap” Day
 Babe Dye
 Reginald ”Red” Horner
 Tim Horton Punch Imlach
 Red Kelly
 Dave Keon
 Frank Mahovlich
 Lanny McDonald
 Babe Pratt
 Börje Salming
 Terry Sawchuk
 Darryl Sittler
 Mats Sundin
 Norm Ullman

Kapteenit
Hap Day 1927–1937
Charlie Conacher 1937–1938
Red Horner 1938–1940
Syl Apps 1940–1943
Bob Davidson 1943–1945
Syl Apps 1945–1948
Ted Kennedy 1948–1955
Sid Smith 1955–1956
Jim Thomson ja Ted Kennedy 1956–1957
George Armstrong 1957–1969Dave Keon 1969–1975
Darryl Sittler 1975–1981
Rick Vaive 1981–1986
ei kapteenia 1986–1989
Rob Ramage 1989–1991
Wendel Clark 1991–1994
Doug Gilmour 1994–1997
Mats Sundin 1997–2008
Dion Phaneuf 2010–2016
ei kapteenia 2016-2019
John Tavares 2019-

Ennätykset

Eniten maaleja kaudessa: Auston Matthews, 60 (2021–2022)
Eniten syöttöjä kaudessa: Doug Gilmour, 95 (1992–1993)
Eniten pisteitä kaudessa: Doug Gilmour, 127 (1992–1993)
Eniten kausia: George Armstrong, 21
Eniten jäähyminuutteja kaudessa: Tie Domi, 365 (1997–1998)
Eniten nollapelejä kaudessa: Harry Lumley, 13 (1953–1954)
Eniten pisteitä kaudessa tulokkaana: Peter Ihnačák, 66 (1982–1983)
Eniten pisteitä kaudessa puolustajana: Ian Turnbull, 79 (1976–1977)

Farmiseura
Maple Leafsin pääasiallisena farmiseurana toimii Toronto Marlies (ennen St. John's Maple Leafs). Toisena yhteistyöjoukkueena on ECHL:n floridalainen Orlando Solar Bears.

Lähteet

Aiheesta muualla

Toronto Maple Leafsin viralliset sivut
Hockey-fans.com - Toronto Maple Leafs
Toronto Maple Leafs -uutisia ja keskustelua
Toronto Maple Leafsin virallinen keskustelualue 
 suomalaiset Toronto Maple Leafs pelaajat, nhlfinns.com

Seulonnan keskeiset artikkelit